| ***Prarastasis*** |
| --- |
|  |
|  |
| Pavadinimas | Cast Away |
| Kilmės šalis | JAV |
| Režisierius | Robert Zemeckis |
| Prodiuseris (-iai) | Jack RapkeRobert ZemeckisSteve StarkeyTom Hanks |
| Scenaristas (-ai) | William Broyles Jr. |
| Kompozitorius | Alan Silvestri |
| Vaidina | Tom HanksHelen Hunt |
| Metai | 2000 |
| Žanras | drama |
| Trukmė | 143 min. |
| Kalba | anglų |
| Biudžetas | 90 000 000 $ |
| **IMDb įrašas** |

**Prarastasis** (angl. *Cast Away*) – 2000 m. JAV filmas (drama), režisuotas Roberto Zemeckio. Jame pasakojama apie bendrovės „FedEx" darbuotoją (kurį vaidinta Tomas Henksas), po lėktuvo katastrofos atsidūrusį negyvenamoje saloje. Šis filmas teigiamai įvertintas kritikų, o Tomas Henksas nominuotas „Oskarui".

Siužetas
--------

DĖMESIO: *toliau atskleidžiamos kūrinio detalės*

FedEx sistemų analitikas Čakas Nolandas nuolat keliauja po įvairius „FedEx" skyrius pasaulyje, siekdamas pagerinti bendrovės darbo spartą. Per Kalėdas jis grįžta į Memfį pas savo draugę Keli, bet netrukus yra priverstas keliauti į Malaiziją. Virš Ramiojo vandenyno lėktuvas patenka į audrą ir nukrenta. Čakui pavyksta išsigelbėti, o bangos jo gelbėjimosi plaustą nuneša į salą. Čakas netrukus išsiaiškina, kad sala negyvenama, o jo plaustas per menkas įveikti rifą. Jis turi išgyventi misdamas kokosais ir krabais, išmokti pats susikurti ugnį. Bangos išmeta keletą lėktuve gabentų paketų, kuriuose Čakas randa jau visiškai beverčius daiktus, bet netrukus sugalvoja, kap juos panaudoti. Visą tą laiką jam draugiją palaiko tinklinio kamuolys „Vilsonas", kuriam Čakas padarė veidą savo kruvina ranka. Po ketverių metų saloje, potvynio banga netikėtai į krantą atneša biotualeto atplaišą. Čakas sukonstruoja plaustą, o atplaišą panaudoja kaip burę. Jis sėkmingai įveikia rifą ir išplaukia į jūrą. Tačiau vieną dieną jį užklumpa audra, nuneša burę, suniokoja plaustą, o vėliau Čakas pameta „Vilsoną". Keliautoją leisgyvį randa praplaukiantis laivas.

Grįžęs namo Čakas pamato, kaip viskas pasikeitė – kolegos jį buvo jau palaidoję, o Keli ištekėjo. Čakui pavyksta su tuo susitaikyti ir jis pradeda gyvenimą iš naujo.

Aktoriai
--------

* Tom Hanks – Chuck Noland
* Helen Hunt – Kelly Frears
* Nick Searcy – Stan
* Jenifer Lewis – Becca Twig
* Chris Noth – Jerry Lovett
* Lari White – Bettina Peterson
* Vince Martin – Albert „Al" Miller
* Geoffrey Blake – Maynard Graham

Filmavimas
----------

Filmuojant šį filmą Tomas Henksas turėjo numesti nemažai svorio ir užsiauginti barzdą. Filmas nufilmuotas Monurikio saloje, Fidžyje (netoli Viti Levu). Tiesa, filme įvardinta, kad jo sala buvusi apie 600 mylių į pietus nuo Kuko salų (tačiau iš tiesų tarp Kuko salų ir Antarktidos nėra jokių salų).

„FedEx" nemokėjo nieko už kompanijos reklamą filme. Jame trumpai pasirodė ir pats kompanijos direktorius Frederick W. Smith, epizode, kuomet sutinkamas grįžęs Čakas. Idėja apie tinklinio kamuolį „Vilsoną" kilo scenarijaus autoriui William Broyles, kuomet šis, norėdamas sukurti autentiškesnį scenarijų, pats savaitę praleido negyvenamoje pakrantėje, ir bangos išmetė tinklinio kamuolį. Vėliau įmonė „Wilson Sporting Goods" pradėjo gaminti kamuolių seriją su rankos antspaudu, kaip pavaizduota filme.

Apdovanojimai
-------------

Laimėjo
* Auksinis gaublys:
	+ Geriausias aktoriaus pasirodymas draminiame filme (Tom Hanks);
* Grammy apdovanojimas:
	+ Geriausia instrumentinė kompozicija (Alan Silvestri).

Nominuotas
* Oskaras:
	+ Geriausias pagrindinio vaidmens aktorius (Tom Hanks);
	+ Geriausia garso aranžuotė;
* BAFTA apdovanojimas:
	+ Geriausias pagrindinio vaidmens aktorius (Tom Hanks);
* Kino aktorių gildijos premija:
	+ Geriausias pagrindinio vaidmens aktorius (Tom Hanks).

|  |  |  |  |
| --- | --- | --- | --- |
| 

| Ž • A • RRoberto Zemeckio režisuoti filmai |
| --- |
|  |
| 
*I Wanna Hold Your Hand* (1978) **·**  *Used Cars* (1980) **·**  *Romancing the Stone*  (1984) **·**  *Atgal į ateitį* (1985) **·**  *Kas pakišo triušį Rodžerį* (1988) **·**  *Atgal į ateitį II*  (1989) **·**  *Atgal į ateitį III*  (1990) **·**  *Mirtis jai tinka* (1992) **·**  *Forestas Gampas*  (1994) **·**  *Kontaktas* (1997) **·**  *What Lies Beneath* (2000) **·**  *Prarastasis* (2000) **·**  *The Polar Express* (2004) **·**  *Beowulf* (2007) **·**  *A Christmas Carol* (2009) **·**  *Flight* (2012) **·**  *The Walk* (2015) |

 |